Ehdotus NEUVOSTON TÄYTÄNTÖÖNPANOASETUS Kiinan kansantasavallasta peräisin olevien tiettyjen rauta- ja teräskiinnittimien tuontiin sovellettavia polkumyyntitoimenpiteitä, sellaisina kuin ne ovat laajennettuina koskemaan Malesiasta lähetettyä tuontia riippumatta siitä, onko alkuperämaaksi ilmoitettu Malesia, koskevan osittaisen välivaiheen tarkastelun päättämisestä /* COM/2013/0652 final - 2013/0318 (NLE) */





PERUSTELUT 1) Ehdotuksen tausta || Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30. marraskuuta 2009 annetun neuvoston asetuksen (EY) N:o 1225/2009, jäljempänä ’perusasetus’, soveltamista Kiinan kansantasavallasta peräisin olevien tiettyjen rauta- ja teräskiinnittimien tuontiin sovellettavia polkumyyntitulleja, sellaisina kuin ne ovat laajennettuina koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko alkuperämaaksi ilmoitettu Malesia, koskevaan osittaiseen välivaiheen tarkasteluun. || Yleinen tausta Ehdotus perustuu perusasetuksen täytäntöönpanoon. The || Voimassa olevat aiemmat säännökset Kiinan kansantasavallasta peräisin olevien tiettyjen rauta- ja teräskiinnittimien, jotka luokitellaan tällä hetkellä CN-koodeihin ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 ja ex 7318 22 00, tuonnissa otettiin käyttöön lopullinen polkumyyntitulli neuvoston asetuksella (EY) N:o 91/2009 (EUVL L 29, 31.1.2009, s. 1), sellaisena kuin se on muutettuna neuvoston täytäntöönpanoasetuksella (EU) N:o 924/2012 (EUVL L 275, 10.10.2012, s. 1). Neuvoston täytäntöönpanoasetuksella (EU) N:o 723/2011 (EUVL L 194, 26.7.2011, s. 6) Kiinan kansantasavallasta peräisin olevien tiettyjen rauta- ja teräskiinnittimien tuontiin sovellettava polkumyyntitulli laajennettiin koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia. || Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. 2) Kuulemiset ja vaikutusten arviointi || Intressitahojen kuuleminen || Menettelyn osapuolilla on perusasetuksen säännösten mukaisesti ollut tilaisuus puolustaa etujaan tämän menettelyn yhteydessä. || Asiantuntijatiedon käyttö || Ulkopuolisia asiantuntijoita ei tarvittu. || Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä. 3) Ehdotuksen oikeudellinen sisältö || Ehdotetun toimen lyhyt kuvaus Komissio pani 14. toukokuuta 2013 vireille osittaisen välivaiheen tarkastelun, joka koski Kiinan kansantasavallasta peräisin olevien tiettyjen rauta- ja teräskiinnittimien tuontiin sovellettavia polkumyyntitulleja, sellaisina kuin ne ovat laajennettuina koskemaan Malesiasta lähetettyä tuontia riippumatta siitä, onko alkuperämaaksi ilmoitettu Malesia. Tarkastelu pantiin vireille sen jälkeen, kun Malaysian Precision Manufacturing SDN BHD, jäljempänä ’pyynnön esittäjä’, oli esittänyt asiaa koskevan perustellun pyynnön. Pyynnön esittäjä peruutti tarkastelua koskevan pyyntönsä ennen kyselylomakkeen palauttamista. Todettiin, että tarkastelumenettelyn päättäminen ei olisi vastoin unionin etua. Tästä syystä ehdotetaan, että neuvosto hyväksyy liitteenä olevan ehdotuksen välivaiheen tarkastelua koskevan tutkimuksen päättämisestä annettavaksi asetukseksi, joka olisi julkaistava Euroopan unionin virallisessa lehdessä. || Oikeusperusta Neuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta. || Toissijaisuusperiaate Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta. || Suhteellisuusperiaate Ehdotus on suhteellisuusperiaatteen mukainen seuraavista syistä: || Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. || Vaatimusta, jonka mukaan unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. || Sääntelytavan valinta || Ehdotettu sääntelytapa: asetus. || Muut sääntelytavat eivät soveltuisi seuraavasta syystä: Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. 4) Talousarviovaikutukset || Ehdotuksella ei ole vaikutuksia unionin talousarvioon. 2013/0318 (NLE) Ehdotus NEUVOSTON TÄYTÄNTÖÖNPANOASETUS Kiinan kansantasavallasta peräisin olevien tiettyjen rauta- ja teräskiinnittimien tuontiin sovellettavia polkumyyntitoimenpiteitä, sellaisina kuin ne ovat laajennettuina koskemaan Malesiasta lähetettyä tuontia riippumatta siitä, onko alkuperämaaksi ilmoitettu Malesia, koskevan osittaisen välivaiheen tarkastelun päättämisestä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[1], jäljempänä ’perusasetus’, ja erityisesti sen 11 artiklan 3 kohdan ja 13 artiklan 4 kohdan, ottaa huomioon Euroopan komission, jäljempänä ’komissio’, ehdotuksen, jonka tämä on tehnyt neuvoa-antavaa komiteaa kuultuaan, sekä katsoo seuraavaa: 1. MENETTELY 1.1. Voimassa olevat toimenpiteet (1) Neuvosto otti käyttöön lopullisen polkumyyntitullin, jäljempänä ’voimassa olevat toimenpiteet’, Kiinan kansantasavallasta peräisin olevien tiettyjen rauta- ja teräskiinnittimien, jotka luokitellaan tällä hetkellä CN-koodeihin ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 ja ex 7318 22 00, tuonnissa asetuksella (EY) N:o 91/2009[2], sellaisena kuin se on muutettuna neuvoston täytäntöönpanoasetuksella (EU) N:o 924/2012[3]. (2) Neuvosto laajensi Kiinan kansantasavallasta peräisin olevien tiettyjen rauta- ja teräskiinnittimien tuontiin sovellettavan polkumyyntitullin koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia, asetuksella (EU) N:o 723/2011[4], jäljempänä ’voimassa olevat laajennetut toimenpiteet’. 1.2. Tarkastelupyyntö (3) Perusasetuksen 11 artiklan 3 kohdan ja 13 artiklan 4 kohdan mukaisen osittaista välivaiheen tarkastelua koskevan pyynnön esitti malesialainen vientiä harjoittava tuottaja Malaysian Precision Manufacturing SDN BHD, jäljempänä ’pyynnön esittäjä’. (4) Pyyntö koski ainoastaan pyynnön esittäjän vapauttamista voimassa olevien laajennettujen toimenpiteiden soveltamisesta. (5) Pyynnön esittäjä väitti pyynnössään, että se on tiettyjen rauta- ja teräskiinnittimien tosiasiallinen tuottaja ja että se kykenee tuottamaan koko sen tiettyjen rauta- ja teräskiinnittimien määrän, jonka se on lähettänyt unioniin voimassa olevien laajennettujen toimenpiteiden käyttöön ottamiseen johtaneen toimenpiteiden kiertämistä koskevan tutkimuksen tutkimusajanjakson alkamisen jälkeen. (6) Pyynnön esittäjä toimitti alustavaa näyttöä siitä, että se oli tuottanut tiettyjä rauta- ja teräskiinnittimiä Malesiassa jo ennen kuin voimassa olevat toimenpiteet otettiin käyttöön. Lisäksi pyynnön esittäjä väitti, että vaikka se on etuyhteydessä tiettyihin Kiinan kansantasavallassa toimiviin tiettyjä rauta- ja teräskiinnittimiä valmistaviin tuottajiin, sen yhteydet siihen etuyhteydessä oleviin Kiinan kansantasavallassa toimiviin yrityksiin on luotu ennen kuin voimassa olevat toimenpiteet otettiin käyttöön, ja että näitä suhteita ei ole käytetty voimassa olevien laajennettujen toimenpiteiden kiertämiseen. 1.3. Osittaisen välivaiheen tarkastelun vireillepano (7) Neuvoa-antavaa komiteaa kuultuaan komissio päätti, että pyyntöön sisältyi riittävä alustava näyttö osittaisen välivaiheen tarkastelun vireille panemiseksi, mistä syystä se julkaisi 14 päivänä toukokuuta 2013 Euroopan unionin virallisessa lehdessä ilmoituksen[5] osittaisen välivaiheen tarkastelun vireillepanosta, jäljempänä ’vireillepanoilmoitus’, perusasetuksen 11 artiklan 3 kohdan ja 13 artiklan 4 kohdan mukaisesti; tarkastelu rajoitettiin koskemaan mahdollisuutta vapauttaa pyynnön esittäjä voimassa olevien laajennettujen toimenpiteiden soveltamisesta. 1.4. Osapuolet (8) Komissio ilmoitti pyynnön esittäjälle, Malesian ja Kiinan kansantasavallan edustajille sekä unionin tuottajien järjestölle virallisesti osittaisen välivaiheen tarkastelun vireillepanosta. Osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa. Vain pyynnön esittäjä ilmoittautui. Kuulemisia ei pyydetty. (9) Saadakseen tutkimuksen kannalta tarpeellisina pitämänsä tiedot komissio lähetti kyselylomakkeen pyynnön esittäjälle, joka ei kuitenkaan toimittanut minkäänlaista vastausta asetetussa määräajassa. 2. PYYNNÖN PERUUTTAMINEN JA MENETTELYN PÄÄTTÄMINEN (10) Pyynnön esittäjä peruutti 18 päivänä kesäkuuta 2013 voimassa olevien laajennettujen toimenpiteiden osittaista välivaiheen tarkastelua koskevan hakemuksensa. Pyynnön esittäjä väitti, että se ei pysty toimittamaan komissiolle kyselylomakkeessa vaadittuja tietoja siihen etuyhteydessä olevien yritysten osalta. Lisäksi se katsoi, että kyselylomakkeen palauttamiselle asetettu määräaika oli liian lyhyt. Missään vaiheessa ei kuitenkaan esitetty perusteltua pyyntöä, jossa olisi pyydetty kyselylomakkeen palauttamista koskevan määräajan pidentämistä. (11) Peruutuksen jälkeen tarkasteltiin sitä, olisiko tutkimusta perusteltua jatkaa omasta aloitteesta. Komissio ei löytänyt mitään pakottavia syitä, joiden perusteella tutkimuksen päättäminen ei olisi unionin edun mukaista. Tästä syystä tarkastelua koskeva tutkimus olisi päätettävä. (12) Osapuolille ilmoitettiin aikeesta päättää tarkastelua koskeva tutkimus, ja niille annettiin mahdollisuus esittää huomautuksia. Huomautuksia ei esitetty. (13) Sen vuoksi todetaan, että Kiinan kansantasavallasta peräisin olevien tiettyjen rauta- ja teräskiinnittimien tuontiin sovellettavia polkumyyntitoimenpiteitä, sellaisina kuin ne ovat laajennettuina koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko alkuperämaaksi ilmoitettu Malesia, koskeva osittainen välivaiheen tarkastelu olisi päätettävä muuttamatta voimassa olevia laajennettuja polkumyyntitoimenpiteitä, ON HYVÄKSYNYT TÄMÄN ASETUKSEN: 1 artikla Päätetään Kiinan kansantasavallasta peräisin olevien tiettyjen rauta- ja teräskiinnittimien tuontiin sovellettavia polkumyyntitoimenpiteitä, sellaisina kuin ne ovat laajennettuina koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko alkuperämaaksi ilmoitettu Malesia, koskeva asetuksen (EY) N:o 1225/2009 11 artiklan 3 kohdan ja 13 artiklan 4 kohdan mukaisesti vireille pantu osittainen välivaiheen tarkastelu muuttamatta voimassa olevia laajennettuja polkumyyntitoimenpiteitä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 343, 22.12.2009, s. 51. [2] EUVL L 29, 31.1.2009, s. 1. [3] EUVL L 275, 10.10.2012, s. 1. [4] EUVL L 194, 26.7.2011, s. 6. [5] EUVL C 134, 14.5.2013, s. 34.